ગુજરાત વિધાનસભાની ચૂંટણીમાં ભાજપનો દાવો છે કે તે એક એક બેઠક પર પોતાની નજર બનાવીને આ ચૂંટણી લડી રહી છે. વળી વિધાનસભાની સીટ પરના ઉમેદવારોની યાદી અને વિવાદો પણ આ ચૂંટણીને વધારે રસપ્રદ બનાવી રહ્યા છે, ત્યારે 20 નવેમ્બરના ભાજપ દ્વારા ઉમેદવારોની ત્રીજી યાદી બહાર પાડવામાં આવી છે. આ યાદીમાં દસાડા વિધાનસભા સીટ પરના ઉમેદવાર તરીકે રમણલાલ વોરાની પસંદગી કરવામાં આવી છે. તો રમણલાલ વોરા વિષે થોડુ જાણીએ. રમણલાલનો જન્મ 26 સપ્ટેમ્બર, 1952ની રોજ ગાંધીનગર જિલ્લાના કલોલ તાલુકાના ગોવિંદપુરામાં થયો હતો. રમણલાલના પિતાનું નામ ઇશ્વરલાલ વોરા છે અને તેઓએ આઝાદીની લડતમાં પણ ભાગ લીધો હતો.